20 barn blant 44 flyktninger som druknet utenfor greske øyer
Minst 44 flyktninger skal ha druknet utenfor de greske øyene Kalolimnos og Farmakonisi fredag morgen, melder danske Ekstra Bladet. Tre båter sank nær den tyrkiske kysten, og blant de omkomne var det 20 barn. De var 17 barn som døde da de to første båtene sank, men den tyrkiske kystvakten fant også tre barn som hadde omkommet etter at en tredje båt sank nær Didim, skriver Daily Mail. Det er forventet at tallet kan stige, og den greske kystvakten melder om at 74 mennesker er hentet opp fra vannet.Til tross for vinterens snø og bitende kulde strømmer fremdeles flyktningene inn i Europa. På den greske øya Lesbos, som stadig mottar flyktningbåter, snødde det onsdag for første gang på fire år, melder Voice of America. Siden begynnelsen av 2016 har rundt 1600 mennesker ankommet den greske kysten som tilsvarer mer enn tjue ganger så mange flyktninger som i januar for ett år siden. – Tallet antyder at antallet ankomster til Hellas i 2016 kan i betydelig grad overstige rekorden med 853.650 flyktninger som kom sjøveien til Hellas i 2015, skriver International Organization for Migration på sin hjemmeside.– Jeg måtte utsette meg selv og familien min for farene på denne båten. Båten er som en gummiballong og vi reiser på vinteren når det er mest farlig, sier syriske Ahmes Alhomsy etter ankomsten til Lesbos. Redningsarbeiderne påpeker overfor Voice of America at farene ikke er over når flyktningene har nådd land. – Klærne deres er ofte veldig våte. I sommer var det selvsagt ikke et problem, men nå er det farlig for helsen deres, da de står i fare for å fryse med én gang de kommer seg av båtene, sier Amy Pappajohn.
Flyktningene trosser vinteren og strømmer fortsatt inn i Europa.